Η σύμβαση ομαδικής ασφάλισης εργαζομένων
Creators: name: Βλαχοπούλου, Ευανθία Κωνσταντίνου
Publisher: name: Aristotle University of Thessaloniki
Year: 2022
Subjects: Ομαδική ασφάλιση
Εργαζόμενοι
Μισθολογική παροχή
Group insurance
Employees
Salaried provision

description: Αντικείμενο της παρούσας διπλωματικής είναι η σύμβαση ομαδικής ασφάλισης εργαζομένων, η οποία διακρίνεται για τον διττό της χαρακτήρα αφενός ως σύμβαση μεταξύ ασφαλιστή και εργοδότη κατά το ασφαλιστικό δίκαιο, αφετέρου ως παροχή που δίνεται στα πλαίσια μιας εργασιακής σχέσης. Εισαγωγικά αναλύθηκε η ιδιαίτερη χρησιμότητα του θεσμού αυτού καθώς και οι κοινωνικές και οικονομικές προεκτάσεις του, οι οποίες κατέδειξαν τα αμφίδρομα οφέλη τόσο για τον εργοδότη όσο και για τους εργαζόμενους, ενώ ακόμη παρουσιάστηκε η συμπληρωματική λειτουργία της ομαδικής ασφάλισης εργαζομένων στην κοινωνική ασφάλιση. Στη συνέχεια αναλύθηκε η έννοια και τα ιδιαίτερα διακριτικά χαρακτηριστικά του θεσμού με έμφαση στην έννοια του όρου «ομάδα» και έγινε σύγκριση της ατομικής με την ομαδική ασφάλιση. Στο τρίτο κεφάλαιο αναλύθηκε η συστηματική κατάταξη της ομαδικής ασφάλισης εργαζομένων στο ασφαλιστικό δίκαιο καθώς δεν υπάρχει ρητή νομοθετική πρόβλεψη και παρουσιάστηκε ο χαρακτήρας αυτής ως ασφάλιση ποσού. Ακολούθως, ως κεντρικό ζήτημα της ασφαλιστικής σύμβασης εν γένει, ενδιαφέρον παρουσίασε η λειτουργία των ασφαλιστικών βαρών στην ομαδική ασφάλιση εργαζομένων, λόγω της ιδιαιτερότητας που αυτή παρουσιάζει εξαιτίας της μη ταύτισης του προσώπου που συμβάλλεται με τον ασφαλιστή (εργοδότη) και των ασφαλισμένων καθώς και του πλουραλισμού των προσώπων που ασφαλίζονται (εργαζόμενοι). Εν συνεχεία, παρουσιάστηκε η νομική φύση της σύμβασης ομαδικής ασφάλισης εργαζομένων και ο διφυής της χαρακτήρας ως ασφαλιστική σύμβαση, η οποία ως νόμιμη αιτία και βάση της έχει την εργασιακή σχέση μεταξύ εργοδότη και εργαζομένου. Η ομαδική ασφάλιση εργαζομένων ως ασφάλιση για λογαριασμό άλλου προσώπου κατά το άρθρο 9 του Ασφαλιστικού Νόμου εντάσσεται στον θεσμό της γνήσιας σύμβασης υπέρ τρίτου (άρθρα 410 επ. ΑΚ), με τη γέννηση άμεσων δικαιωμάτων στο πρόσωπο του ασφαλισμένου εργαζόμενου. Από πλευράς εργατικού δικαίου, ιδιαίτερη πρακτική αξία σημειώνει το ζήτημα του χαρακτηρισμού της παροχής ομαδικής ασφάλισης ως μισθολογικής ή οικειοθελούς παροχής, και ποιες είναι οι δυνατότητες προστασίας των εργαζομένων σε περίπτωση διακοπής ή μείωσης των ασφαλιστικών παροχών με πρωτοβουλία του εργοδότη. Αναδείχθηκε ακόμη το ζήτημα του νομικού χαρακτηρισμού και της λειτουργίας των ομαδικών συνταξιοδοτικών προγραμμάτων και των συμβάσεων διαχείρισης ομαδικών συνταξιοδοτικών κεφαλαίων και η θέση της θεωρίας και νομολογίας επί αυτών. Τέλος, λόγω της ιδιαίτερης σημασίας που παρουσιάζει η ομαδική ασφάλιση εργαζομένων ως παροχή με νομική αιτία την εργασιακή σχέση, σκόπιμο κρίθηκε να γίνει αναφορά στην τύχη των προγραμμάτων ομαδικής ασφάλισης εργαζομένων στην περίπτωση της μεταβίβασης της επιχείρησης και της αλλαγής του προσώπου του εργοδότη. Παρουσιάστηκε ο νομοθετικός κανόνας της αυτοδίκαιης μεταβίβασης των εργασιακών σχέσεων από τον μεταβιβάζοντα στον αποκτώντα, οι εξαιρέσεις αυτού, και οι νομοθετικές επιλογές που δίνονται στον εργοδότη, να συνεχίσει, να τροποποιήσει ή να διακόψει την παροχή του ομαδικού ασφαλιστικού προγράμματος.
description: The subject of this dissertation is the group insurance contract for employees, which is characterised by its dual nature, on the one hand as an insurance law contract between an insurer and an employer, on the other hand as a benefit provided within the framework of an employment relationship. By way of introduction, the particular benefits of this institution and its social and economic ramifications were analysed, showing the mutual advantages for both the employer and the employees, while the complementary function of group insurance of employees to social security was also presented. The concept and characteristic features of the institution were then analysed, focusing on the meaning of the term "group" and a comparison was made between individual and group insurance. In the third chapter, the systematic classification of group insurance of employees in insurance law was analysed, as there is no explicit legal provision and its character as a sum insurance was also presented. As a central question of the insurance contract in general, the functioning of insurance burdens in group insurance of employees was of noteworthy interest due to its particularity resulting from the non-identification of the person concluding the contract with the insurer (employer) and the insured person, as well as from the multiplicity of insured persons (employees). The legal nature of the group insurance contract for employees and its dual character as an insurance contract, whose legal cause and basis is the employment relationship between employer and employee, were then presented. Group insurance of employees as insurance for the benefit of another person under Article 9 of the Insurance Law is included in the institution of the genuine contract in favour of a third party (Articles 410 et seq of the Civil Code), with the creation of direct rights in the person of the insured employee. From the point of view of labour law, the question of classifying group insurance as salaried or voluntary provision, and the possibilities of protecting employees in the event of interruption or reduction of insurance benefits at the employer’s initiative, is of particular practical value. The question of the legal characterisation and functioning of group pension schemes and group pension fund management contracts, as well as the position of theory and jurisprudence on this, were also explored. Finally, due to the special importance of employee group insurance schemes as a provision with a legal basis in the employment relationship, it was considered appropriate to refer to the fate of employee group insurance schemes in the event of a transfer of business and a change of employer. The legal regulation of the automatic transfer of employment relationships from the transferor to the transferee, its exceptions and the legal options granted to the employer to continue, modify or discontinue the provision of the group insurance scheme were presented.